**Kiinan ePrix 2014** eli **2014 Beijing ePrix** oli Formula E -sarjan kauden 2014–2015 avauskilpailu ja historian ensimmäinen Formula E -sarjan kilpailu. Kilpailu ajettiin 13. syyskuuta Beijing Olympic Green Circuitilla Kiinan Pekingissä.

Kaikki ratatapahtumat ajettiin saman päivän aikana. Ennen kisaa ajettiin kahdet vapaat harjoitukset ja aika-ajot neljässä ryhmässä. Itse kilpailu alkoi aika-ajojen jälkeen paikallista aikaa kello neljä.

Kilpailun voitti brasilialainen Audi Sport ABT:n Lucas di Grassi. Toiseksi sijoittui Andretti Autosportin ranskalaiskuski Franck Montagny ja kolmanneksi Virgin Racingin Sam Bird, joka nousi palkintokorokkeelle Audi Sport ABT:n Daniel Abtin saatua aikarangaistuksen. Kilpailu ratkesi vasta viimeisessä mutkassa, kun lähes koko kilpailun ajan kilpailua johtanut Nicolas Prost muutti viimeiseen mutkaan tullessaan ajolinjaansa ja törmäsi häntä ohittaneeseen Nick Heidfeldiin.

Harjoitukset
------------

### P1

| Sija | Nro | Kuljettaja | Talli | Aika | Kierrokset | Km/h |
| --- | --- | --- | --- | --- | --- | --- |
| 1 | 11 | Brasilia Lucas di Grassi | E.dams-Renault | 1.41.934 | 19 | 157.3 |
|

Lähteet: 

### P2

| Sija | Nro | Kuljettaja | Talli | Aika | Kierrokset | Km/h |
| --- | --- | --- | --- | --- | --- | --- |
| 1 | 21 | Brasilia Bruno Senna | Mahindra Racing | 1:41.341 | 11 | 158.2 |
|

Lähteet:

Aika-ajot
---------

Jokainen kuljettaja oli arvottu yhteen neljästä aika-ajoryhmästä. Jokaisella ryhmällä oli kymmenen minuuttia aikaa olla radalla; tämän aikana heidän oli mahdollisuus ajaa mahdollisimman nopea aika. Paalupaikalle ajoi E.dams-Renaultin Nicolas Prost ajalla 1.42,200. Toiseksi sijoittui Audi Sport ABT:n Lucas di Grassi ajalla 1.42,306 jääden +0,106 sekuntia Prostin ajasta. Kolmanneksi sijoittui di Grassin tallikaveri Daniel Abt ajalla 1.42,454.

### Aika-ajojen tulokset

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 8 | Ranska Nicolas Prost | E.dams-Renault | 1.42,200 |  | 1 |
| 2 | 11 | Brasilia Lucas di Grassi | Audi Sport ABT | 1.42,306 | +0,106 | 2 |
| 3 | 66 | Saksa Daniel Abt | Audi Sport ABT | 1.42,454 | +0,254 | 3 |
| 4 | 5 | Intia Karun Chandhok | Mahindra Racing | 1.42,461 | +0,261 | 4 |
| 5 | 27 | Ranska Franck Montagny | Andretti Autosport | 1.42,530 | +0,330 | 5 |
| 6 | 23 | Saksa Nick Heidfeld | Venturi Grand Prix | 1.42,579 | +0,379 | 6 |
| 7 | 3 | Espanja Jaime Alguersuari | Virgin Racing | 1.42,683 | +0,483 | 7 |
| 8 | 28 | Ranska Charles Pic | Andretti Autosport | 1.42,726 | +0,526 | 8 |
| 9 | 9 | Sveitsi Sébastien Buemi | E.dams-Renault | 1.42,746 | +0,546 | 9 |
| 10 | 99 | Brasilia Nelson Piquet Jr. | China Racing | 1.42,785 | +0,585 | 10 |
| 11 | 6 | Espanja Oriol Servià | Dragon Racing | 1.42,847 | +0,647 | 11 |
| 12 | 2 | Iso-Britannia Sam Bird | Virgin Racing | 1.42,918 | +0,718 | 12 |
| 13 | 7 | Belgia Jerome d'Ambrosio | Dragon Racing | 1.44,056 | +1,856 | 13 |
| 14 | 55 | Japani Takuma Satō | Amlin Aguri | 1.44,129 | +1,929 | 14 |
| 15 | 88 | Kiina Ho-Pin Tung | China Racing | 1.45,282 | +3,082 | 15 |
| 16 | 77 | Iso-Britannia Katherine Legge | Amlin Aguri | 1.45,369 | +3,169 | 16 |
| 17 | 18 | Italia Michela Cerruti | Trulli GP | 1.46,170 | +3,970 | 17 |
| 18 | 10 | Italia Jarno Trulli | Trulli GP | 2.16,788 | +34,588 | 18 |
| 19 | 21 | Brasilia Bruno Senna | Mahindra Racing | 2.32,729 | +50,529 | 19 |
| 20 | 30 | Ranska Stephane Sarrazin | Venturi Grand Prix | 3.22,723 | +1.40,523 | 20 |
|

Lähteet:

Kilpailu
--------

Kauden 2014–2015 ja samalla historian ensimmäinen Formula E -sarjan osakilpailu ajettiin 13. syyskuuta Beijing Olympic Green Circuitilla Kiinan Pekingissä. Sää kilpailuun lähdettäessä oli aurinkoinen. Ennen kilpailun alkua FanBoostin voittajiksi ilmoitettiin Lucas di Grassi, Katherine Legge ja Bruno Senna. He saivat kilpailuun ylimääräisen "Power Boostin", jolla pystyi nostamaan auton suorituskykyä 150 kW:sta 180 kW:iin viiden sekunnin ajaksi (nosto vastaa noin 40 hevosvoimaa). 

### Kierrokset 1-10

Nicolas Prost sai hyvän lähdön paalupaikalta ja ensimmäiseen mutkaan tullessa kärkikolmikko pysyikin samana kuin lähdössä. Venturi Grand Prixin Nick Heidfeld ohitti Mahindra Racingin Karun Chandhokin ja nousi neljänneksi. Jarno Trulli jäi startissa lähtöruutuun. Ho-Pin Tung ei päässyt starttaamaan varikolta auton sammuttua, mutta pääsi liikkeelle myöhemmin ollen kierroksen muita perässä. Toiseen mutkaan tullessa Bruno Senna kolaroi toisen auton kanssa ja joutui keskeyttämään. Toisen kierroksen alkaessa turva-auto otettiin radalle, koska Sennan auto oli jäänyt vaaralliseen paikkaan. Turva-auto poistui radalta viidennen kierroksen alkaessa. Kierroksella kuusi Sébastien Buemin autosta putosi romua radalle, ja samalla hänen takasiipensä hajosi. Buemi kävi vaihtamassa autonsa kierroksella yhdeksän.  

Lähteet: 

### Kierrokset 11-25

12. kierroksella Stephane Sarrazin ja Jaime Alguersuari tulivat varikolle vaihtamaan autoja ja 13. kierroksella sen tekivät kaikki kärkiautot. Varikolle tullessa Nicolas Prost oli kilpailun johdossa, mutta kilpailun kärkipaikan radalla otti Sam Bird, joka ei ollut kuitenkaan käynyt vielä varikolla. Kärjen poistuessa varikolta heidän järjestyksensä oli Prost, Heidfeld, di Grassi, Montagny, Abt. 14. kierroksella Sam Bird ja Charles Pic kävivät varikolla vaihtamassa autoja. Bird palasi radalle kuudennelle sijalle ja Pic kahdeksannelle sijalle. 

Autojen vaihdon jälkeen Nick Heidfeld alkoi jahdata Nicolas Prostia. Heidfeld saavutti Prostin viimeisellä kierroksella ja yritti ohittaa hänet viimeiseen mutkaan tultaessa. Kilpailu ratkesi kun lähes koko kilpailun ajan sitä johtanut Prost vaihtoi viimeiseen mutkaan tullessa ajolinjaansa ja törmäsi Heidfeldiin.

Kilpailun voitti brasilialainen Audi Sport ABT:n Lucas di Grassi. Toiseksi sijoittui Andretti Autosportin ranskalaiskuski Franck Montagny. Kolmantena maaliin tuli Audi Sport ABT:n Daniel Abt, mutta hän sai 57 sekunnin aikarangaistuksen kilpailun jälkeen ylitettyään 28 kWh käytön kilpailun aikana. Lopulta kolmanneksi sijoittui Virgin Racingin Sam Bird.  

Lähteet: 

### Kilpailun tulokset

| Sija | Nro | Kuljettaja | Talli | Kierrokset | Aika | Lähtöruutu | Pisteet |
| --- | --- | --- | --- | --- | --- | --- | --- |
| 1 | 11 | Brasilia Lucas di Grassi | Audi Sport ABT | 25 | 52:23,413 | 2 | 25 |
| 2 | 27 | Ranska Franck Montagny | Andretti Autosport | 25 | +2,867 | 5 | 18 |
| 3 | 2 | Iso-Britannia Sam Bird | Virgin Racing | 25 | +6,559 | 11 | 15 |
| 4 | 28 | Ranska Charles Pic | Andretti Autosport | 25 | +19,301 | 8 | 12 |
| 5 | 5 | Intia Karun Chandhok | Mahindra Racing | 25 | +23,952 | 4 | 10 |
| 6 | 7 | Belgia Jerome d'Ambrosio | Dragon Racing | 25 | +31,664 | 13 | 8 |
| 7 | 6 | Espanja Oriol Servià | Dragon Racing | 25 | +41,968 | 11 | 6 |
| 8 | 99 | Brasilia Nelson Piquet Jr. | China Racing | 25 | +43,896 | 10 | 4 |
| 9 | 30 | Ranska Stephane Sarrazin | Venturi Grand Prix | 25 | +43,975 | 20 | 2 |
| 10 | 66 | Saksa Daniel Abt | Audi Sport ABT | 25 | +1:02,507 | 3 | 1 |
| 11 | 3 | Espanja Jaime Alguersuari | Virgin Racing | 25 | +2:00,613 | 7 |  |
| 12 | 8 | Ranska Nicolas Prost | E.dams-Renault | 24 | Kolari | 1 | *3* |
| 13 | 23 | Saksa Nick Heidfeld | Venturi Grand Prix | 24 | Kolari | 6 |  |
| 14 | 77 | Iso-Britannia Katherine Legge | Amlin Aguri | 24 | +1 kierros | 16 |  |
| 15 | 18 | Italia Michela Cerruti | Trulli GP | 24 | +1 kierros | 17 |  |
| 16 | 88 | Kiina Ho-Pin Tung | China Racing | 24 | +1 kierros | 15 |  |
| NC | 55 | Japani Takuma Satō | Amlin Aguri | 21 | +4 kierrosta | 14 | *2* |
| Kesk. | 9 | Sveitsi Sébastien Buemi | E.dams-Renault | 12 |  | 9 |  |
| Kesk. | 21 | Brasilia Bruno Senna | Mahindra Racing | 0 | Kolari | 19 |  |
| Kesk. | 10 | Italia Jarno Trulli | Trulli GP | 0 |  | 18 |  |

Lähteet:    

**Huomioita:**

* 1 — Daniel Abt, Jaime Alguersuari sekä Katherine Legge saivat kaikki 57 sekunnin aikarangaistuksen kilpailun jälkeen ylitettyään 28 kWh käytön kilpailun aikana.
* 2 — Kolme pistettä paalupaikasta.
* 3 — Kaksi pistettä nopeimmasta kierroksesta.

Sijoitukset kilpailun jälkeen
-----------------------------

Kuljettajien pisteet

| Sijoitus | Kuljettaja | Pisteet |
| --- | --- | --- |
| 1 | Brasilia Lucas di Grassi | 25 |
| 2 | Ranska Franck Montagny | 18 |
| 3 | Iso-Britannia Sam Bird | 15 |
| 4 | Ranska Charles Pic | 12 |
| 5 | Intia Karun Chandhok | 10 |

Valmistajien pisteet

| Sijoitus | Valmistaja | Pisteet |
| --- | --- | --- |
| 1 | Yhdysvallat Andretti Autosport | 30 |
| 2 | Saksa Audi Sport ABT | 26 |
| 3 | Iso-Britannia Virgin Racing | 15 |
| 4 | Yhdysvallat Dragon Racing | 14 |
| 5 | Intia Mahindra Racing | 10 |

* **Huom!**: Vain viiden parhaan sijoitukset sisällytetty.

Lähteet
-------

1. ↑  Beijing Circuit – Circuit Guide *fiaformulae.com*. FIA.  Arkistoitu 21.8.2014. Viitattu 11.9.2014. (englanniksi)
2. ↑  Beijing Circuit – Timetible *fiaformulae.com*. FIA.  Arkistoitu 9.9.2014. Viitattu 11.9.2014. (englanniksi)
3. 1 2 3 4 5  Round 1 Beijing ePrix FIA.  Arkistoitu 9.12.2014. Viitattu 3.12.2014. (englanniksi)
4. 1 2  Les Roopanarine: Nick Heidfeld and Nicolas Prost crash as Formula E begins with a prang  14.9.2014. The guardian. Viitattu 19.11.2014. (englanniksi)
5. ↑  ROUND 1 - Beijing Non Qualifying Practice 1 FIA. Viitattu 10.4.2015.
6. ↑  ROUND 1 - Beijing Non Qualifying Practice 2 FIA. Viitattu 10.4.2015.
7. 1 2  Beijing Race FIA.  Arkistoitu 24.12.2014. Viitattu 26.12.2014. (englanniksi)

Formula E -kausi 2014–2015

|  |  |  |  |  |
| --- | --- | --- | --- | --- |
|  Kiina |  Malesia |  Uruguay |  Argentiina |  Miami |
|  Long Beach |  Monaco |  Saksa |  Venäjä |  Britannia |

KiinaFormula E -luokan Kiinan ePrix't
**Osakilpailut vuosittain**
  

2014 |
2015 
  
  

**Radat**
  

Beijing Olympic Green Circuit (2014–2015)